**NTC**

**ciljevi i faze programa**

NTC sustav učenja je specijalizirani program namijenjen ponajprije djeci, ali i roditeljima, odgojiteljima, učiteljima, nastavnicima, stručnim suradnicima.

Glavni cilj Programa je razvoj funkcionalnog znanja kod djece i dostizanje njihovih intelektualnih bioloških potencijala kroz radionice koje su osmislili autori Programa sa svojim stručnim timom.

Autori NTC programa su:
- dr. Ranko Rjović, osnivač Mense u nekoliko država, višegodišnji predsjednik Odbora svjetske Mense za darovitu djecu, dobitnik nagrade svjetske Mense za Intelektualni doprinos društvu 2015. i suradnik UNICEF-a za edukaciju
- Uroš Petrović, dugogodišnji predsjednik Mense Srbije i dječji pisac, dobitnik nagrade Dositejevo pero

Program se provodi u 17 država Europe, a u 7 država, uključujući i Hrvatsku, akreditiralo ga je ministarstvo obrazovanja.

Kroz radionice s predškolskom djecom rade se aktivnosti koje potiču razmišljanje i povezivanje, a sve kroz igru, pokret i zabavu.

Sa školskom djecom rade se osnovne NTC tehnike koje služe za bolje i dugotrajnije usvajanje informacija i NTC tehnike koje služe za povezivanje usvojenih informacija – funkcionalno znanje.

Primarna uloga NTC programa je upotreba novih otkrića iz područja neuroznanosti u učionicama, ali i u svakodnevnom životu. Program NTC učenja je sastavljen iz različitih aktivnosti i igri za djecu koje se temelje na saznanjima o razvoju i radu mozga i koje, kako mnoga istraživanja pokazuju, imaju pozitivan efekt na razvoj mozga u razdoblju kada je to najvažnije, u razdoblju najintenzivnijeg rasta i razvoja, od rođenja pa do približno dvanaeste godine starosti.

Ciljevi NTC programa su:

- podizanje nivoa intelektualnih sposobnosti djece

- sprječavanje poremećaja pažnje i koncentracije u razdoblju školovanja

- razvijanje koordinacije pokreta i motorike

- razvijanje brzine razmišljanja, povezivanja i zaključivanja

- pravovremeno uočavanje darovite djece i poticanje razvoja njihovih sposobnosti

Ovi ciljevi ostvaruju se kroz tri faze NTC programa:

 - simulacija razvoja neuronski veza i puteva

 - simulacija razvoja misaonih procesa

 - simulacija razvoja funkcionalnog razmišljanja

Sastavni dio prve faze su evolutivno podržavajuće aktivnosti koje podrazumijevaju kompleksne motoričke aktivnosti uključujući finu motoriku, dinamičku akomodaciju oka, rotaciju, ravnotežu i kretanje. U ovoj fari djeca kroz niz aktivnosti pronalaze najbolja rješenja za svladavanje prepreka te razvijaju svoju koordinaciju, ali i osjećaj za prostor.

Drugu fazu NTC programa karakteriziraju misaone klasifikacije, misaone serijacije i asocijacije što je osnova razvoja matematičke, logičke inteligencije.

Treća faza predstavlja rad na razvoju divergentnog i konvergentnog mišljenja, kao i funkcionalnog znanja. Razvoj funkcionalnog razmišljanja imperativ je hvatanja ukorak s obrazovnim sustavom razvijenijih država.

Ove tri faze sjedinjuju senzomotorni i kognitivni razvoj djeteta čime polaznik ostvaruje sve osobne potencijale. NTC program se provodi kroz igru koja je unutrašnja motivacija i potreba svakog djeteta.